|  |
| --- |
| Slemdal skoleDriftsstyret |

**Protokoll møte 23.05**

Til:

|  |
| --- |
| **Faste medlemmer** |
| Foresatte:* DS-leder - Hilde Horgen Thorstad (31.12.23)
 |
| Eksterne:* Finn-Yngve Engnæs (31.12.23)
* Live Bressendorf Lindseth (31.12.23)
* Vara – Viktor Sanden Espedal (31.12.23)
 |
| Ansatte:* Christine Midthjell (31.12.23)
* Vara Merete Vestbøstad Moss-Iversen (31.12.23)
 |
| **Driftsstyrets saksforbereder og referenter*** Vegard T Kjesbu - rektor
* Grete Berset – ass. rektor
 |

Møtegruppe: Driftsstyret

Møtested: Slemdal skole, det gule huset, 3.etasje

Møtetid: Tirsdag 23.05. 2023, kl. 1600-1730

**Sakskart**

**Sak 17/23 Godkjenning av innkalling og saksliste (Vedtakssak)**

**Vedtak:** Innkalling og saksliste ble godkjent.

**Sak 18/23 Godkjenning av protokoll 07.03.2023 (Vedtakssak)**

**Vedtak:** Protokollen fra møtet 17.01.23 ble godkjent.

**Sak 19/23 Rektor orienterer (Orienteringssak)**

* Nye 1.trinn
	+ Det er tatt inn 102 elever av 104 ledige plasser. Krav om å holde disse ledige i tilfelle tilflytting. Det er to elever på venteliste.
* Nesteårsplanlegging, herunder status personal
	+ Kutt gjennomført som planlagt. I tillegg er det kommet noe ekstra turnover de siste ukene. Det har gjort at vi har hatt en utlysning etter kontaktlærere. To er blitt tilsatt.
* Planer for deling av klasser for skoleåret 2023-24
	+ Ingen klasser er tenkt delt opp, men nye 1.trinns fem grupper vil bli samlet til fire klasser mot slutten av 1.klasse. Foresatte har allerede fått informasjon om planlagt klasseendring
* Status sak om klassestørrelse
	+ Avdeling for skoleanlegg har ikke svart ut, selv etter purring.
	+ Rektor gir en tilbakemelding på neste DS møte i september
* Status overåkningskameraene
	+ Fortsatt ikke i drift. Vi er usikre på når kameraene settes i gang, men vi er lovet at det er like før.

**Sak 20/23 Informasjon fra FAU (Orienteringssak)**

* Referatet fra FAU-møtene bes sendes ut også til driftsstyret fremover. Informasjonspunktet blir derfor kun dersom det er noen saker utover det som står i referatet.
* Ønske om mer sosialt på foreldremøtene- for eksempel «speedfriending» eller noe praktisk. Legge inn aktiviteter, reelle diskusjoner- gjerne involvere klassekontakten for å treffe på tema. Styring fra ledelsen til agenda. Rektor sa han vil ta med innspillene til planleggingen av høstens foreldremøter.

## Sak 21/23 Økonomirapport 1ste tertial - skolen (Orienteringssak)

Tertialen viser et merforbruk på 798.000 kroner (-2,54 %). Det er som forventet.

**Vedtak**: DS tar saken til orientering.

## Sak 22/23 Økonomirapport 1ste tertial – AKS (Orienteringssak)

Tertialen viser et mindreforbruk på 1.300.000. Mindreforbruket skyldes hovedsakelig overføring av mindreforbruket fra 2022.

**Vedtak:** DS tar saken til orientering.

**Sak 23/23 Personalseminar (Orienteringssak)**

Det er lagt planer for å dra på seminar til Norefjell mandag 14.08-tirsdag 15.08.23

**Vedtak:** DS tar saken til orientering. DS ber om at Skolen og AKS må huske å informere godt om at AKS er stengt disse dagene, gjerne flere ganger. Det gjelder både 14. og 15.august, men også 2.januar 2024 da AKS har bedt om en ekstra planleggingsdag.

## Sak 24/23 Sykling til skolen (Vedtakssak)

FAU har bedt skolen om å se på nytt på reglene om sykling til og fra skolen. Det har ikke skjedd noen endringer i regelverket siden 2015.

**Vedtak:** DS henviser til at I henhold til gjeldende opplæringslov, så er det de foresatte som bestemmer om et barn kan sykle eller sparkesykle til og fra skolen.

DS ber skolen anbefale at de enkelte foresatte vurderer om det er forsvarlig at sitt barn sykler til skolen. I den vurdering bør man vurdere barnets ferdigheter og trafikksikkerheten til den veien de skal sykle. DS ber skolen anbefale at barn som sykler til skolen bruker hjelm og har en sykkel som er i godkjent tilstand. DS ber skolen å informere foresatte om at skolen ikke lenger gjennomfører trafikkopplæring for sykling. Når det gjelder el-sparkesykler bes skolen å henvise til vegvesenets gjennomgang av regelverk for el-sparkesykkel: <https://www.vegvesen.no/trafikkinformasjon/trafikksikkerhet/sikker-pa-elsparkesykkel/trafikkregler/>

**Sak 25/23 Opplæring av driftsstyremedlemmer (Orienteringssak)**

En gang hvert år skal rektor se til at DS-medlemmene er oppdatert på hvilke ansvarsområder som ligger innenfor DS sitt mandat. Denne saken skal sikre dette punktet

**Vedtak:** DS tar saken til orientering. DS ber Rektor sende ut ppt-presentasjon sammen med protokollen i etterkant av møte. DS ber skolen å huske å legge ut referat på skolens hjemmesider.

## Eventuelt

Ingen saker

**Neste møte er tirsdag 26.09.23**

**Vel møtt!**

Med vennlig hilsen
**Vegard T Kjesbu**
rektor

**Utdanningsetaten**
Slemdal skole